sukhrobnurali/uzbek-legal-corpus huggingface dataset:
Fuqarolarning oʻzini oʻzi boshqarish organlari huzuridagi tadbirkorlik faoliyatini rivojlantirishga koʻmaklashish boʻyicha maslahat markazining namunaviy nizomining 8-bandiga oʻzgartirish kiritish haqida
(resolution, 2021-11-23)

Oʻzbekiston Respublikasining “Tomorqa xoʻjaligi toʻgʻrisida”gi Qonuniga muvofiq Oʻzbekiston Respublikasi Iqtisodiy taraqqiyot va kambagʻallikni qisqartirish vazirligi, Moliya vazirligi, Davlat soliq qoʻmitasi qaror qiladi: 1. Oʻzbekiston Respublikasi Iqtisodiyot vazirligi, Moliya vazirligi, Davlat soliq qoʻmitasining 2013-yil 24-iyundagi 36, 62 va 2013-34-son qarori (roʻyxat raqami 2499, 2013-yil 8-avgust) (Oʻzbekiston Respublikasi qonun hujjatlari toʻplami, 2013-y., 32-son, 435-modda) bilan tasdiqlangan Fuqarolarning oʻzini oʻzi boshqarish organlari huzuridagi tadbirkorlik faoliyatini rivojlantirishga koʻmaklashish boʻyicha maslahat markazining namunaviy nizomining 8-bandi oʻninchi xatboshisidagi “shaxsiy tomorqa xoʻjaliklardan” degan soʻzlar “tomorqa xoʻjaliklardan” degan soʻzlar bilan almashtirilsin. 2. Mazkur qaror Oʻzbekiston Respublikasi Savdo-sanoat palatasi, Mahalla va oilani qoʻllab-quvvatlash vazirligi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Prezidentining ayrim hujjatlariga oʻzgartirishlar kiritish toʻgʻrisida
(decree, 2021-11-23)

Turar joyga muhtoj xotin-qizlarni uy-joy bilan taʼminlash, ularning turmush va mehnat sharoitlarini yaxshilash hamda daromadlarini koʻpaytirish borasida tizimli chora-tadbirlarni amalga oshirish maqsadida: 1. Oʻzbekiston Respublikasi Prezidentining ayrim hujjatlariga ilovaga muvofiq oʻzgartirishlar kiritilsin. 2. Mazkur Farmonning ijrosini nazorat qilish Oʻzbekiston Respublikasi Bosh vazirining oʻrinbosarlari A.J. Ramatov va J.A. Qoʻchqorov zimmasiga yuklansin. 1. Oʻzbekiston Respublikasi Prezidentining 2021-yil 11-martdagi “Bozor tamoyillariga asoslangan ipoteka kreditlarini ajratish orqali aholini uy-joy bilan taʼminlashga oid qoʻshimcha chora-tadbirlar toʻgʻrisida”gi PF-6186-son Farmoniga 5-ilova quyidagi tahrirda bayon etilsin: T/r Hududlar nomi Sotib olinadigan kvartiralarning umumiy soni Respublika boʻyicha jami 1 000 1. Qoraqalpogʻiston Respublikasi 66 2. Andijon viloyati 54 3. Buxoro viloyati 45 4. Jizzax viloyati 83 5. Qashqadaryo viloyati 81 6. Navoiy viloyati 82 7. Namangan viloyati 50 8. Samarqand viloyati 87 9. Surxondaryo viloyati 81 10. Sirdaryo viloyati 57 11. Toshkent viloyati 95 12. Fargʻona viloyati 84 13. Xorazm viloyati 40 14. Toshkent shahri 95 2. Oʻzbekiston Respublikasi Prezidentining 2021-yil 5-martdagi “Xotin-qizlarni qoʻllab-quvvatlash, ularning jamiyat hayotidagi faol ishtirokini taʼminlash tizimini yanada takomillashtirish chora-tadbirlari toʻgʻrisida”gi PQ-5020-son qarori 6-bandining “a” kichik bandi uchinchi xatboshisidagi “otasidan ayrilgan, yolgʻiz onasi” soʻzlari “ota-onasidan yoki ularning biridan ayrilgan hamda yolgʻiz onasi, yolgʻiz otasi yoki boshqa shaxslar” soʻzlari bilan almashtirilsin.
Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari huzuridagi “Obod mahalla” jamgʻarmalarini tashkil etish, uning mablagʻlarini shakllantirish va ulardan foydalanish tartibi toʻgʻrisidagi nizomning 4-bandiga oʻzgartirish kiritish haqida
(resolution, 2021-11-22)

Oʻzbekiston Respublikasining “Maktabgacha taʼlim va tarbiya toʻgʻrisida”gi Qonuniga muvofiq Oʻzbekiston Respublikasi Iqtisodiy taraqqiyot va kambagʻallikni qisqartirish vazirligi va Moliya vazirligi qaror qiladi: 1. Oʻzbekiston Respublikasi Iqtisodiyot vazirligi va Moliya vazirligining 2018-yil 10-iyuldagi 24, 112-son qarori bilan tasdiqlangan (roʻyxat raqami 3043, 2018-yil 25-iyul) (Oʻzbekiston Respublikasi qonun hujjatlari toʻplami, 2018-y., 30-son, 631-modda) Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari huzuridagi “Obod mahalla” jamgʻarmalarini tashkil etish, uning mablagʻlarini shakllantirish va ulardan foydalanish tartibi toʻgʻrisidagi nizomning 4-bandi beshinchi xatboshisidagi “maktabgacha taʼlim muassasalarini” degan soʻzlar “maktabgacha taʼlim tashkilotlarini” degan soʻzlar bilan almashtirilsin. 2. Mazkur qaror rasmiy eʼlon qilingan kundan eʼtiboran kuchga kiradi.
“Auditor malaka sertifikatini berish tartibi toʻgʻrisidagi nizomni tasdiqlash haqida”gi buyruq, shuningdek unga oʻzgartirish va qoʻshimchalarni oʻz kuchini yoʻqotgan deb topish toʻgʻrisida
(order, 2021-11-19)

Oʻzbekiston Respublikasi Prezidentining 2021-yil 4-avgustdagi PQ-5210-son “Auditorlarni sertifikatlashtirish tizimini takomillashtirish boʻyicha qoʻshimcha chora-tadbirlar toʻgʻrisida”gi qaroriga muvofiq buyuraman: 1. Quyidagilar oʻz kuchini yoʻqotgan deb topilsin: Oʻzbekiston Respublikasi moliya vazirining 2018-yil 14-noyabrdagi 144-son “Auditor malaka sertifikatini berish tartibi toʻgʻrisidagi nizomni tasdiqlash haqida”gi buyrugʻi (roʻyxat raqami 3105, 2018-yil 21-dekabr) (Qonun hujjatlari maʼlumotlari milliy bazasi, 22.12.2018-y., 10/18/3105/2363-son); Oʻzbekiston Respublikasi moliya vazirining 2019-yil 11-sentabrdagi 97-son “Auditor malaka sertifikatini berish tartibi toʻgʻrisidagi nizomga oʻzgartirish va qoʻshimchalar kiritish haqida”gi buyrugʻi (roʻyxat raqami 3105-1, 2019-yil 30-sentabr) (Qonun hujjatlari maʼlumotlari milliy bazasi, 30.09.2019-y., 10/19/3105-1/3838-son). 2. Mazkur buyruq Oʻzbekiston buxgalterlar va auditorlar milliy assotsiatsiyasi va Oʻzbekiston auditorlar palatasi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.
Vazirlar Mahkamasining “Oʻzbekiston ommaviy axborot vositalarini demokratlashtirish va qoʻllab-quvvatlash ijtimoiy siyosiy jamgʻarmasi toʻgʻrisida” 1996-yil 8-noyabrdagi 394-son qarorini oʻz kuchini yoʻqotgan deb topish toʻgʻrisida
(resolution, 2024-05-07)

Oʻzbekiston Respublikasi Prezidentining “Davlat organlari va tashkilotlarining faoliyati ochiqligini taʼminlash, shuningdek, jamoatchilik nazoratini samarali amalga oshirishga doir qoʻshimcha chora-tadbirlar toʻgʻrisida” 2021-yil 16-iyundagi PF-6247-son Farmoniga muvofiq Vazirlar Mahkamasi qaror qiladi: 1. Vazirlar Mahkamasining “Oʻzbekiston ommaviy axborot vositalarini demokratiyalashtirish va qoʻllab-quvvatlash ijtimoiy siyosiy jamgʻarmasi toʻgʻrisida” 1996-yil 8-noyabrdagi 394-son qarori oʻz kuchini yoʻqotgan deb hisoblansin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — Oʻzbekiston Respublikasi turizm va sport vaziri A.A. Abduxakimov zimmasiga yuklansin.
Imtiyozli toifaga kiruvchi shaxslarga Davlat budjeti mablagʻlari hisobidan tibbiy xizmat koʻrsatuvchi nodavlat tibbiyot tashkilotlariga qoʻyiladigan talablarni tasdiqlash toʻgʻrisida
(order, 2021-11-18)

Oʻzbekiston Respublikasi Prezidentining 2021-yil 28-iyuldagi PQ-5199-son “Sogʻliqni saqlash sohasida ixtisoslashtirilgan tibbiy yordam koʻrsatish tizimini yanada takomillashtirish chora-tadbirlari toʻgʻrisida”gi qaroriga muvofiq buyuraman: 1. Imtiyozli toifaga kiruvchi shaxslarga Davlat budjeti mablagʻlari hisobidan tibbiy xizmat koʻrsatuvchi nodavlat tibbiyot tashkilotlariga qoʻyiladigan talablar ilovaga muvofiq tasdiqlansin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Nodavlat tibbiyot tashkilotlari imtiyozli toifaga kiruvchi shaxslarga Davlat budjeti mablagʻlari hisobidan tibbiy xizmatlar koʻrsatish uchun quyidagi talablarga javob berishi lozim: a) maslahat, diagnostika va konservativ davolashdan iborat boʻlgan statsionar turdagi nodavlat tibbiyot tashkilotlari uchun: Tibbiy ixtisoslashuvning tegishli turini amalga oshirish uchun zarur boʻlgan moddiy-texnik baza, asbob-uskunalar va boshqa texnik vositalar, shu jumladan tibbiy texnikaga eng kam talablarga (roʻyxat raqami 2905, 2017-yil 28-iyul) muvofiq statsionar turdagi nodavlat tibbiyot tashkilotlari uchun belgilangan tibbiy ixtisoslashuvning tegishli turini amalga oshirish uchun zarur boʻlgan moddiy-texnik baza, asbob-uskunalar va boshqa texnik vositalar bilan jihozlangan boʻlishi; sterilizatsiya, klinik laboratoriya, intensiv terapiya boʻlimlarining mavjud boʻlishi; ixtisoslik (ixtisosliklar) doirasida ambulator-poliklinika xizmatining mavjudligi; b) maslahat, diagnostika, konservativ va operativ davolashdan iborat boʻlgan statsionar turdagi nodavlat tibbiyot tashkilotlari uchun mazkur talablarning “a” kichik bandida nazarda tutilgan talablar bilan birgalikda, qoʻshimcha ravishda quyidagilar: anesteziologiya va reanimatologiya boʻlimining mavjud boʻlishi; kamida ikkita operatsiya boʻlimlarining mavjud boʻlishi; operatsiya qiluvchi shifokorlarda kamida birinchi malakaviy toifaning mavjud boʻlishi. 2. Mazkur talablar Oʻzbekiston Respublikasi Savdo-sanoat palatasi bilan kelishilgan.
Shaxsiy yordamchi, dehqon va fermer xoʻjaliklariga naslli mollarni auksion (kimoshdi savdosi) orqali sotishni amalga oshirish tartibi toʻgʻrisidagi nizomning 9-bandiga oʻzgartirish kiritish haqida
(resolution, 2025-01-30)

Oʻzbekiston Respublikasi Prezidentining 2019-yil 28-martdagi PF-5696-son “Veterinariya va chorvachilik sohasida davlat boshqaruvi tizimini tubdan takomillashtirish chora-tadbirlari toʻgʻrisida”gi va Oʻzbekiston Respublikasi Prezidentining 2021-yil 24-iyuldagi PF-6269-son “Davlat xizmatlari koʻrsatish infratuzilmasini takomillashtirish va aholining davlat xizmatlaridan foydalanish imkoniyatlarini kengaytirish chora-tadbirlari toʻgʻrisida”gi farmonlariga muvofiq Oʻzbekiston Respublikasi Veterinariya va chorvachilikni rivojlantirish davlat qoʻmitasi qaror qiladi: 1. Oʻzbekiston Respublikasi qishloq va suv xoʻjaligi vazirining 2006-yil 16-iyundagi 128-son buyrugʻi (roʻyxat raqami 1591, 2006-yil 5-iyul) (Oʻzbekiston Respublikasi Qonun hujjatlari toʻplami, 2006-y., 27-son, 255-modda) bilan tasdiqlangan Shaxsiy yordamchi, dehqon va fermer xoʻjaliklariga naslli mollarni auksion (kimoshdi savdosi) orqali sotishni amalga oshirish tartibi toʻgʻrisidagi nizomning 9-bandi beshinchi xatboshisi quyidagi tahrirda bayon etilsin: “yuridik shaxslarning ishonchli vakili qatnashayotgan boʻlsa, belgilangan tartibda rasmiylashtirilgan ishonchnoma;” 2. Mazkur qaror 2022-yil 1-yanvardan kuchga kiradi.
Vazirlar Mahkamasining “Milliy haydovchilik guvohnomasining hamda avtomototransport vositasi roʻyxatdan oʻtkazilganligi toʻgʻrisidagi guvohnomaning yangi namunalarini joriy etish chora-tadbirlari toʻgʻrisida” 2017-yil 2-martdagi 116-son qaroriga oʻzgartirishlar kiritish toʻgʻrisida
(resolution, 2021-11-17)

Fuqarolarga eski namunadagi milliy haydovchilik guvohnomalarini hamda avtomototransport vositasi roʻyxatdan oʻtkazilganligi toʻgʻrisidagi guvohnomalarni yangi namunadagi guvohnomalarga almashtirish boʻyicha davlat xizmatlarini koʻrsatishda qoʻshimcha qulayliklar yaratish maqsadida Vazirlar Mahkamasi qaror qiladi: 1. Vazirlar Mahkamasining “Milliy haydovchilik guvohnomasining hamda avtomototransport vositasi roʻyxatdan oʻtkazilganligi toʻgʻrisidagi guvohnomaning yangi namunalarini joriy etish chora-tadbirlari toʻgʻrisida” 2017-yil 2-martdagi 116-son qarorining (Oʻzbekiston Respublikasi QT, 2017-y., 9-son, 135-modda) 3-bandi quyidagi tahrirda bayon etilsin: “3. Belgilab qoʻyilsinki: a) 2017-yil 1-oktabrdan boshlab tegishli ravishda milliy haydovchilik guvohnomasini rasmiylashtirishda — milliy haydovchilik guvohnomasining, avtomototransport vositasini roʻyxatdan oʻtkazishda (qayta roʻyxatdan oʻtkazishda) — avtomototransport vositasi roʻyxatdan oʻtkazilganligi toʻgʻrisidagi guvohnomaning yangi namunalari beriladi; b) yangi namunadagi milliy haydovchilik guvohnomasi berilgan kundan boshlab 10 yil muddatga beriladi; v) amaldagi milliy haydovchilik guvohnomalari va avtomototransport vositasi roʻyxatdan oʻtkazilganligi toʻgʻrisidagi guvohnomalarini yangi namunadagi guvohnomalarga almashtirish: 2017-yil 1-oktabr — 2018-yil 31-dekabr davrida — eski namunadagi milliy haydovchilik guvohnomalari ularning berilgan sanasidan qatʼi nazar — egasining yozma arizasiga koʻra ixtiyoriy ravishda; 2019-yil 1-yanvardan eski namunadagi barcha milliy haydovchilik guvohnomalari va avtomototransport vositasi roʻyxatdan oʻtkazilganligi toʻgʻrisidagi guvohnomalar — ularning berilgan sanasiga muvofiq holda: 2010-yilgacha boʻlgan davrda berilganlari — 2022-yil 31-martga qadar; 2010 — 2012-yillarda berilganlari — 2022-yil 30-iyunga qadar; 2013 — 2015-yillarda berilganlari — 2022-yil 30-sentabrga qadar; 2015-yildan keyin berilganlari — 2022-yil 31-dekabrga qadar muddatlarda majburiy tartibda amalga oshiriladi; g) eski namunadagi milliy haydovchilik guvohnomalari va avtomototransport vositasi roʻyxatdan oʻtkazilganligi toʻgʻrisidagi guvohnomalar ularning berilgan sanasiga muvofiq holda: 2010-yilgacha boʻlgan davrda berilganlari — 2022-yil 1-apreldan; 2010 — 2012-yillarda berilganlari — 2022-yil 1-iyuldan; 2013 — 2015-yillarda berilganlari — 2022-yil 1-oktabrdan; 2015-yildan keyin berilganlari — 2023-yil 1-yanvardan boshlab haqiqiy emas deb hisoblanadi”. 2. Oʻzbekiston Respublikasi Ichki ishlar vazirligi manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi ichki ishlar vaziri P.R. Bobojonov va Oʻzbekiston Respublikasi adliya vaziri R.K. Davletov zimmasiga yuklansin.
“Sport turlari boʻyicha yagona sport tasnifi toʻgʻrisidagi nizomni tasdiqlash haqida”gi qarorga oʻzgartirishlar kiritish haqida
(order, 2021-11-12)

Oʻzbekiston Respublikasi Prezidentining 2021-yil 6-apreldagi PF-6199-son “Turizm, sport va madaniy meros sohalarida davlat boshqaruvi tizimini yanada takomillashtirish chora-tadbirlari toʻgʻrisida”gi Farmoni hamda Oʻzbekiston Respublikasi Vazirlar Mahkamasining 2021-yil 31-iyuldagi 477-son “Oʻzbekiston Respublikasi Turizm va sport vazirligi faoliyatini tashkil etish chora-tadbirlari toʻgʻrisida”gi qaroriga muvofiq buyuraman: 1. Oʻzbekiston Respublikasi Jismoniy tarbiya va sport davlat qoʻmitasining 2017-yil 4-iyuldagi 3-mh-son “Sport turlari boʻyicha yagona sport tasnifi toʻgʻrisidagi nizomni tasdiqlash haqida”gi qaroriga (roʻyxat raqami 2921, 2017-yil 28-avgust) (Oʻzbekiston Respublikasi qonun hujjatlari toʻplami, 2017-y., 35-son, 935-modda) ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Qaror muqaddimasidagi “Oʻzbekiston Respublikasi Vazirlar Mahkamasining 2018-yil 18-maydagi 369-son “Oʻzbekiston Respublikasi Jismoniy tarbiya va sport vazirligi toʻgʻrisidagi nizomni tasdiqlash haqida” degan soʻzlar “Oʻzbekiston Respublikasi Vazirlar Mahkamasining 2021-yil 31-iyuldagi 477-son “Oʻzbekiston Respublikasi Turizm va sport vazirligi faoliyatini tashkil etish chora-tadbirlari toʻgʻrisida” degan soʻzlar bilan almashtirilsin. 2. Nizomda: a) muqaddimadagi “Oʻzbekiston Respublikasi Vazirlar Mahkamasining 2018-yil 18-maydagi 369-son “Oʻzbekiston Respublikasi Jismoniy tarbiya va sport vazirligi toʻgʻrisidagi nizomni tasdiqlash haqida” degan soʻzlar “Oʻzbekiston Respublikasi Vazirlar Mahkamasining 2021-yil 31-iyuldagi 477-son “Oʻzbekiston Respublikasi Turizm va sport vazirligi faoliyatini tashkil etish chora-tadbirlari toʻgʻrisida” degan soʻzlar bilan almashtirilsin; b) 14, 20 va 28-bandlardagi “Oʻzbekiston Respublikasi Jismoniy tarbiya va sport vazirligi” degan soʻzlar “Oʻzbekiston Respublikasi Turizm va sport vazirligi” degan soʻzlar bilan almashtirilsin; v) 15-banddagi “Oʻzbekiston Respublikasi Jismoniy tarbiya va sport vazirligining” degan soʻzlar “Oʻzbekiston Respublikasi Turizm va sport vazirligining” degan soʻzlar bilan almashtirilsin; g) 21-banddagi “Oʻzbekiston Respublikasi Jismoniy tarbiya va sport vazirligiga” degan soʻzlar “Oʻzbekiston Respublikasi Turizm va sport vazirligiga” degan soʻzlar bilan almashtirilsin; d) 26-bandning birinchi va ikkinchi xatboshilaridagi “Oʻzbekiston Respublikasi jismoniy tarbiya va sport vazirining” degan soʻzlar “Oʻzbekiston Respublikasi turizm va sport vazirining” degan soʻzlar bilan almashtirilsin; e) 30-bandning ikkinchi va toʻrtinchi xatboshilaridagi “Qoraqalpogʻiston Respublikasi Jismoniy tarbiya va sport vazirligi, viloyatlar hamda Toshkent shahar jismoniy tarbiya va sport boshqarmalari” degan soʻzlar “Qoraqalpogʻiston Respublikasi, viloyatlar va Toshkent shahar turizm va sport bosh boshqarmalari” degan soʻzlar bilan almashtirilsin.
Bolalar sogʻlomlashtirish oromgohlari toʻgʻrisidagi nizomga oʻzgartirishlar kiritish toʻgʻrisida
(resolution, 2023-10-10)

Oʻzbekiston Respublikasining “Kasaba uyushmalari toʻgʻrisida”gi Qonuni, Oʻzbekiston Respublikasi Prezidentining 2021-yil 23-martdagi PF-6191-son “Aholi va tadbirkorlik subyektlariga davlat xizmatlaridan foydalanishda yanada qulay sharoitlar yaratish, bu borada byurokratik toʻsiqlarni qisqartirish boʻyicha qoʻshimcha chora-tadbirlar toʻgʻrisida”gi hamda 2021-yil 24-iyuldagi PF-6269-son “Davlat xizmatlari koʻrsatish infratuzilmasini takomillashtirish va aholining davlat xizmatlaridan foydalanish imkoniyatlarini kengaytirish chora-tadbirlari toʻgʻrisida”gi Farmonlariga muvofiq Oʻzbekiston Respublikasi Xalq taʼlimi vazirligi va Sogʻliqni saqlash vazirligi qaror qiladi: 1. Oʻzbekiston Respublikasi Xalq taʼlimi vazirligi va Sogʻliqni saqlash vazirligining 2017-yil 24-fevraldagi 2-mh, 80-son qarori (roʻyxat raqami 2872, 2017-yil 31-mart) (Oʻzbekiston Respublikasi qonun hujjatlari toʻplami, 2017-y., 13-son, 212-modda) bilan tasdiqlangan Bolalar sogʻlomlashtirish oromgohlari toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Muqaddimadagi “Kasaba uyushmalari, ularning huquqlari va faoliyatining kafolatlari toʻgʻrisida” degan soʻzlar “Kasaba uyushmalari toʻgʻrisida” degan soʻzlar bilan almashtirilsin. 2. 7-bandning uchinchi xatboshisidagi “kasb-hunar kollejlari” degan soʻzlar “professional taʼlim muassasalari” degan soʻzlar bilan almashtirilsin. 3. 17-bandda: uchinchi xatboshi chiqarib tashlansin; toʻrtinchi xatboshi uchinchi xatboshi deb hisoblansin. 4. 27-bandda: uchinchi, toʻrtinchi va oltinchi xatboshilar chiqarib tashlansin; beshinchi xatboshi uchinchi xatboshi deb hisoblansin. 5. 53-banddagi “kasb-hunar kollejlarining” degan soʻzlar “professional taʼlim muassasalarining” degan soʻzlar bilan almashtirilsin.
“Muhtoj shaxslarni protez-ortopediya buyumlari, reabilitatsiya texnik vositalari va kreslo-aravachalar bilan taʼminlash tartibi toʻgʻrisidagi nizomni tasdiqlash haqida”gi qaror, shuningdek unga oʻzgartirish va qoʻshimchalarni oʻz kuchini yoʻqotgan deb topish toʻgʻrisida
(resolution, 2021-11-09)

Oʻzbekiston Respublikasi Vazirlar Mahkamasining 2021-yil 1-iyuldagi 411-son “Muhtoj shaxslarni protez-ortopediya moslamalari va reabilitatsiya qilishning texnik vositalari bilan taʼminlash tartibi toʻgʻrisidagi nizomni tasdiqlash haqida”gi qaroriga muvofiq Oʻzbekiston Respublikasi Sogʻliqni saqlash vazirligi va Moliya vazirligi qaror qiladi: 1. Quyidagilar oʻz kuchini yoʻqotgan deb topilsin: Oʻzbekiston Respublikasi Sogʻliqni saqlash vazirligi va Moliya vazirligining 2016-yil 17-maydagi 53, 36-son “Muhtoj shaxslarni protez-ortopediya buyumlari, reabilitatsiya texnik vositalari va kreslo-aravachalar bilan taʼminlash tartibi toʻgʻrisidagi nizomni tasdiqlash haqida”gi qarori (roʻyxat raqami 2801, 2016-yil 14-iyun) (Oʻzbekiston Respublikasi qonun hujjatlari toʻplami, 2016-y., 24-son, 298-modda); Oʻzbekiston Respublikasi Sogʻliqni saqlash vazirligi va Moliya vazirligining 2018-yil 7-martdagi 12, 56-son “Muhtoj shaxslarni protez-ortopediya buyumlari, reabilitatsiya texnik vositalari va kreslo-aravachalar bilan taʼminlash tartibi toʻgʻrisidagi nizomga oʻzgartirish va qoʻshimchalar kiritish haqida” qarori (roʻyxat raqami 2801-1, 2018-yil 3-aprel) (Qonun hujjatlari maʼlumotlari milliy bazasi, 04.04.2018-y., 10/18/2801-1/0991-son). 2. Mazkur qaror rasmiy eʼlon qilingan kundan eʼtiboran kuchga kiradi.
Oʻquvchilarni sinfdan sinfga va bir umumiy oʻrta taʼlim muassasasidan boshqasiga oʻtkazish tartibi toʻgʻrisidagi nizomga oʻzgartirishlar kiritish haqida
(order, 2021-11-06)

Oʻzbekiston Respublikasi Prezidentining 2021-yil 23-martdagi PF-6191-son “Aholi va tadbirkorlik subyektlariga davlat xizmatlaridan foydalanishda yanada qulay sharoitlar yaratish, bu borada byurokratik toʻsiqlarni qisqartirish boʻyicha qoʻshimcha chora-tadbirlar toʻgʻrisida”gi hamda 2021-yil 9-avgustdagi PF-6275-son “Bola huquqlarining kafolatlarini taʼminlash tizimini yanada takomillashtirish chora-tadbirlari toʻgʻrisida”gi farmonlariga muvofiq buyuraman: 1. Oʻzbekiston Respublikasi xalq taʼlimi vazirining 2015-yil 2-iyundagi 13-mh-son buyrugʻi (roʻyxat raqami 2684, 2015-yil 17-iyun) (Oʻzbekiston Respublikasi qonun hujjatlari toʻplami, 2015-y., 24-son, 319-modda) bilan tasdiqlangan Oʻquvchilarni sinfdan sinfga va bir umumiy oʻrta taʼlim muassasasidan boshqasiga oʻtkazish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 21-banddagi “tuman (shahar) hokimligi huzuridagi voyaga yetmaganlar ishlari boʻyicha komissiyani” degan soʻzlar “Bolalar masalalari boʻyicha tuman (shahar) komissiyasini” degan soʻzlar bilan almashtirilsin. 2. 23-banddagi “tuman (shahar) hokimligi huzuridagi voyaga yetmaganlar ishlari boʻyicha komissiyaning” degan soʻzlar “Bolalar masalalari boʻyicha tuman (shahar) komissiyasining” degan soʻzlar bilan almashtirilsin. 3. 26-banddagi “tuman (shahar) hokimligi huzuridagi voyaga yetmaganlar ishlari boʻyicha komissiyaga” degan soʻzlar “Bolalar masalalari boʻyicha tuman (shahar) komissiyasiga” degan soʻzlar bilan almashtirilsin. 4. 28-bandda: toʻrtinchi va oltinchi xatboshilar chiqarib tashlansin; beshinchi xatboshi toʻrtinchi xatboshi deb hisoblansin. 5. 33-banddagi “tuman (shahar) hokimligi huzuridagi voyaga yetmaganlar ishlari boʻyicha komissiyaning” degan soʻzlar “Bolalar masalalari boʻyicha tuman (shahar) komissiyasining” degan soʻzlar bilan almashtirilsin.
Gimnastika boʻyicha respublika ixtisoslashtirilgan olimpiya zaxiralari bolalar-oʻsmirlar sport maktabiga oʻquvchi-sportchilarni konkurs asosida tanlab olish va qabul qilish tartibi toʻgʻrisidagi nizomga oʻzgartirishlar kiritish haqida
(order, 2021-11-05)

Oʻzbekiston Respublikasi Prezidentining 2021-yil 6-apreldagi PF-6199-son “Turizm, sport va madaniy meros sohalarida davlat boshqaruvi tizimini yanada takomillashtirish chora-tadbirlari toʻgʻrisida”gi Farmoni va 2021-yil 6-apreldagi PQ-5054-son “Turizm va sport vazirligi faoliyatini tashkil etish toʻgʻrisida”gi qaroriga muvofiq buyuraman: 1. Oʻzbekiston Respublikasi jismoniy tarbiya va sport vazirining 2019-yil 7-yanvardagi 2-mh-son buyrugʻi (roʻyxat raqami 3137, 2019-yil 18-fevral) (Qonun hujjatlari maʼlumotlari milliy bazasi, 18.02.2019-y., 10/19/3137/2632-son) bilan tasdiqlangan Gimnastika boʻyicha respublika ixtisoslashtirilgan olimpiya zaxiralari bolalar-oʻsmirlar sport maktabiga oʻquvchi-sportchilarni konkurs asosida tanlab olish va qabul qilish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 5-banddagi “Oʻzbekiston Respublikasi jismoniy tarbiya va sport vazirining” degan soʻzlar “Oʻzbekiston Respublikasi turizm va sport vazirining” degan soʻzlar bilan almashtirilsin. 2. 6-banddagi “Oʻzbekiston Respublikasi Jismoniy tarbiya va sport vazirligi” degan soʻzlar “Oʻzbekiston Respublikasi Turizm va sport vazirligi” degan soʻzlar bilan almashtirilsin.